
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1762 

4 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας (Ο.Ε.Υ.) 

κοινότητας Τσαριτσάνης Ν. Λάρισας. 1 

Αύξηση ανωτάτου ορίου επιτρεπομένων κατ’ έτος, ημε¬ 
ρών μετακίνησης εκτός έδρας με δικαίωμα αποζημί¬ 
ωσης υπαλλήλων που υπηρετούν στη Ν.Α. Αχάΐας. 2 


ΑΠΟΦΑΣΕΙ Σ 

Αριθμ. οικ.11675 (1) 


Έγκριση Οργανισμού Εσωτερικής Υπηρεσίας (Ο.Ε.Υ.) 
κοινότητας Τσαριτσάνης Ν. Λάρισας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις των άρθρων 1 και 18 του ν. 2539/1997 
«Συγκρότηση της Πρωτοβάθμιας Τοπικής Αυτ/σης» (ΦΕΚ 
244/1997/τ. Α.'). 

2) Τις διατάξεις των άρθρων 6 και 9 του ν. 2503/1997 
«Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτ/ση και άλλες δι¬ 
ατάξεις» (τ,Α' ΦΕΚ 107/1997). 

3) Του άρθρου 10 του ν. 3584/2007 (ΦΕΚ 143/τ. Α'/2007) 
«Κύρωση Κώδικα Κατάστασης Δημοτικών και κοινοτικών 
Υπαλλήλων» 

4) Την υτί αριθμ. 5851/2007 (ΦΕΚ 1157/2007/τ.Β') απόφασή 
μας, περί παροχής εξουσιοδότησης υπογραφής εγγράφων 
στον προϊστάμενο της Δ/νσης Αυτ/σης και Αποκ/σης «Με 
εντολή Γ ενικού Γ ραμματέα Περιφέρειας Θεσσαλίας. 

5) Την υπ’ αριθμ. 28/2007 απόφαση του Κοινοτικού 
Συμβουλίου, περί ψήφισης του Ο.Ε.Υ. της κοινότητας. 

6) Την υπ’ αριθμ. 75/2007 (32/2007 πρακτικό) γνωμο¬ 
δότηση του Υπηρεσιακού Συμβουλίου Υπαλλήλων Ο.Τ.Α. 
Ν. Λάρισας, αποφασίζουμε: 

Εγκρίνουμε τον Ο.Ε.Υ. της Κοινότητας Τσαριτσάνης, 
ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών της Κοινότητας Τσα- 
ριτσάνης κατανέμονται στις εξής διοικητικές ενότητες: 


1. Γ ραφείο Προγραμματισμού και Ανάπτυξης 

2. Τμήμα διοικητικών και Οικονομικών υπηρεσιών 

3. Τμήμα Τεχνικών Υπηρεσιών και Περιβάλλοντος 

Αρθρο 2 

ΑΡΜΟΔΙΟΤΗΤΕΣ ΓΡΑΦΕΙΟ 
ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

Α. Προγραμματισμός της τοπικής ανάπτυξης και της 
δράσης της Κοινότητας. 

• Συνεχής έρευνα και παρακολούθηση των εξελίξε¬ 
ων στην περιοχή της Κοινότητας και τεκμηρίωσή τους 
μέσω της συγκέντρωσης στατιστικών στοιχείων και δει¬ 
κτών, που περιγράφουν την οικονομική, περιβαλλοντική, 
κοινωνική, πολιτιστική κ.λπ. κατάστασή της. 

• Συγκέντρωση πληροφοριών από το εξωτερικό πε¬ 
ριβάλλον της Κοινότητας που επηρεάζουν τις δραστη- 
ριότητές του (π.χ. πλαίσια του εθνικού, περιφερειακού 
και νομαρχιακού προγραμματισμού, χρηματοδοτήσεις, 
δημόσιες πολιτικές, κατευθύνσεις των συλλογικών ορ¬ 
γάνων της Τ.Α., προγράμματα φορέων υποστήριξης της 
Τ.Α., προγράμματα Ε.Ε.). 

• Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις της 
Κοινότητας (π.χ. κλαδικές και αναπτυξιακές μελέτες, έρευ¬ 
νες, ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κ.λπ.). 

• Εισηγήσεις προς τα αιρετά όργανα για την οργά¬ 
νωση των διαδικασιών στρατηγικού / επιχειρησιακού 
προγραμματισμού της Κοινότητας συνολικά στους επι- 
μέρους τομείς (Τεχνικά, Πολεοδομικά, Περιβαλλοντικά, 
Οικονομικά, Κοινωνικά και Πολιτιστικά ζητήματα). 

• Υποστήριξη των διαδικασιών σύνταξης των μεσο¬ 
πρόθεσμων και ετήσιων Προγραμμάτων της Κοινότη¬ 
τας και υποστήριξη της λειτουργίας της Κοινότητας ως 
φορέα προγραμματισμού στο πλαίσιο της διαδικασίας 
και Αναπτυξιακού προγραμματισμού της Χώρας (π.χ. 
ν. 1622/1986 για τον Δημοκρατικό προγραμματισμό, δια¬ 
δικασία σχεδιασμού Κοινοτικού Πλαισίου Στήριξης). 

• Υποστήριξη των διαδικασιών προώθησης της υλο¬ 
ποίησης, παρακολούθησης της εφαρμογής, αξιολόγη¬ 
σης και αναθεώρησης των μεσοπρόθεσμων και ετησίων 
Προγραμμάτων της Κοινότητας. 

• Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης της Κοινότητας. 

• Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Κ. Σ/λιο. 

• Συνεργασία με τις υπηρεσίες της Ν.Α., της ΤΕΔΚ, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή της Κοινότητας. 

Β. Προγράμματα Ευρωπαϊκής Ένωσης 

• Σχετικά με τα προγράμματα της Ε. Ε. οι αρμοδιό¬ 
τητες του Γραφείου είναι: 

• Ενημέρωση της Κοινοτικής αρχής για τα προγράμ¬ 
ματα της Ε. Ε. που ενδιαφέρουν την Κοινότητα και υπο¬ 
στήριξη των αρμόδιων υπηρεσιών στο σχεδίασμά, στην 
υλοποίηση και στην αξιολόγηση σχετικών ενεργειών. 

• Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής της Κοινότητας σε συγκεκριμέ¬ 
να προγράμματα και η παρακολούθηση και αξιολόγηση 
της υλοποίησής τους. 

• Αναζήτηση συνεργασιών στο εσωτερικό και εξω¬ 
τερικό για την αξιοποίηση των δυνατοτήτων που προ¬ 
σφέρουν τα προγράμματα. 

• Διακίνηση μέσα στην Κοινότητα εντύπων και άλλων 
μέσων πληροφόρησης για τις ευρωπαϊκές εξελίξεις που 
αφορούν την Τοπική Αυτοδιοίκηση. 

• Ενημέρωση των υπαλλήλων και των αιρετών στα 
Κοινοτικά ζητήματα. 

Γ. (Ανάλογα με τον χαρακτήρα της περιοχής της Κοι¬ 
νότητας) Τουριστική Ανάπτυξη 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού της 
Κοινότητας. 

• Εισήγηση και σχεδιασμός των προγραμμάτων πα¬ 
ρέμβασης της Κοινότητας στον χώρο της παροχής 
τουριστικών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής της Κοινότητας 
(π.χ. παραγωγή τουριστικού υλικού και εκδόσεις πρα¬ 
κτικών οδηγών για τους ταξιδιώτες, συμμετοχή σε εκ¬ 
θέσεις τουρισμού, δημιουργία δικτύων επικοινωνίας και 
συνεργασίας με άλλες περιοχές εντός και εκτός της 
χώρας κ.λπ.) 

• Συνεργασία και συντονισμός με τους αρμόδιους 
φορείς τουρισμού, κ.α. επαγγελματικών φορέων καθώς 
και με κάθε φορέα ή άτομο που δραστηριοποιείται στον 
τουρισμό για την καταγραφή των προβλημάτων του 
τομέα και για την βελτίωση των παρεχόμενων υπη¬ 
ρεσιών. 

Αγροτική- Κτηνοτροφική Ανάπτυξη 

• Επεξεργασία προτάσεων προς τις αρμόδιες υπη¬ 
ρεσίες για την εκπόνηση μελετών, τη σύνταξη σχεδίων 
και την υλοποίηση προγραμμάτων για την αγροτική 
ανάπτυξη της περιοχής της Κοινότητας. 

• Παροχή συμβουλευτικών υπηρεσιών και ενημέρωση/ 
πληροφόρηση των αγροτών σε θέματα γεωπονίας. 

• Παροχή συμβουλευτικών και ενημέρωση/πληροφό¬ 
ρηση των κτηνοτροφών σε θέματα κτηνοτροφίας. 

• Υποστήριξη της συμμετοχής της Κοινότητας στην 
κατάρτιση των Νομαρχιακών Προγραμμάτων αγροτικής 
και κτηνοτροφικής ανάπτυξης και παρακολούθηση των 
εργαζομένων μέτρων. 

• Συνεργασία με τα αρμόδια τμήματα της Ν. Α. και 
συμμετοχή σε προγράμματα ενημέρωσης για την ανά¬ 
πτυξη νέων βιολογικών καλλιεργειών, την εφαρμογή 
προγραμμάτων αναδιάρθρωσης, την προστασία των 


περιοχών γης υψηλής παραγωγικότητας, την ορθολο¬ 
γική αξιοποίηση των βοσκοτόπων. 

• Συμμετοχή στα προγράμματα της Ν. Α., της Περιφέ¬ 
ρειας και του κράτους για την ισόρροπη ανάπτυξη της 
γεωργικής βιομηχανίας, την ενημέρωση για την τήρηση 
των περιβαλλοντικών όρων λειτουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

Προστασία- Διαχείριση Δασών 

• Επεξεργασία προτάσεων προς τις αρμόδιες υπηρε¬ 
σίες για την προστασία και διαχείριση δασικών περιο¬ 
χών της Κοινότητάς μας. 

• Διατύπωση προτάσεων μελέτης και εκτέλεσης έρ¬ 
γων υποδομής (π.χ. δασικής οδοποιίας κτιρίων, διευθέ¬ 
τησης δασικών χειμάρρων, κατασκευής υδατοδεξαμε- 
νών, κατασκευής σημείων υδροληψίας για πυροσβεστικά 
οχήματα, υποδομών βοσκοτόπων, χώρων αναψυχής, 
αντιπυρικών ζωνών κλπ.). 

• Διατύπωση προτάσεων στο Δασαρχείο ή στο τμή¬ 
μα Αναδασώσεων του Υπουργείου Γεωργίας για την 
αναδάσωση περιοχών 

• Συμμετοχή της Κοινότητας στην οργάνωση της πυ¬ 
ροπροστασίας των δασών 

Δ. Οργάνωση- Μηχανοργάνωση- Ανάπτυξη Ανθρώπι¬ 
νου Δυναμικού- Πληροφορική 

• Υποστήριξη της Κοινότητας και των θυγατρικών 
φορέων του σε θέματα βελτίωσης της Οργάνωσης και 
διαδικασιών Διοίκησης και Λειτουργίας. 

• Υποστήριξη στην ίδρυση / λειτουργία Νομικών προ¬ 
σώπων Δημοσίου Δικαίου και Κοινοτικών Επιχειρήσε¬ 
ων. 

• Οργάνωση και εκτέλεση προγραμμάτων επιμόρφω¬ 
σης του προσωπικού της Κοινότητας καθώς και οργά¬ 
νωση προγραμμάτων ενημέρωσης Αιρετών οργάνων. 

• Φροντίδα για την εγκατάσταση, βελτίωση και σω¬ 
στή λειτουργία του μηχανογραφικού εξοπλισμού της 
Κοινότητας καθώς και την εποπτεία της συντήρησης 
των εφαρμογών. 

Αρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

3.1 Γραμματειακή Υποστήριξη Αιρετών Οργάνων 

Α. Γραμματεία Προέδρου Κοινότητας 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Προέδρου. 

• Ρύθμιση συναντήσεων και επικοινωνιών του Προέ¬ 
δρου και τήρηση ημερολογίου των προσωπικών επαφών 
του, εντός και εκτός της κοινότητας. 

• Τήρηση προσωπικού αρχείου εγγράφων του Προ¬ 
έδρου. 

• Τήρηση πρακτικών συναντήσεων ή συμβουλίων στα 
οποία μετέχει ο πρόεδρος. 

• Συγκέντρωση στοιχείων ή εγγράφων που πρέπει 
να υπογραφούν από τον Πρόεδρο και μεριμνά για την 
υπογραφή και τη διεκπεραίωσή τους. 

• Τήρηση αρχείου αποφάσεων Προέδρου. 

• Εκτέλεση κάθε διοικητικής υποστήριξης που ανα¬ 
τίθεται από τον Πρόεδρο και η οποία δεν ανήκει στην 
αρμοδιότητα των υπόλοιπων υπηρεσιών. 

• Φροντίδα για τις Δημόσιες Σχέσεις της Κοινότητας. 

• Πληροφόρηση των δημοτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεων τους καθώς και ο εφοδιασμός τους με 
απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων. 

• Και παραπόνων των δημοτών. 

Β. Γραμματεία Κοινοτικού Συμβουλίου. 

• Κατάρτιση σε συνεργασία με τον πρόεδρο του Κ. 
Σ., της ημερήσιας διάταξης των συνεδριάσεων του Κ. Σ. 
και ενημέρωση των μελών του Κ. Σ. για τα θέματα και 
το χρόνο, τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Κ. Σ. των διαφόρων εισηγήσεων και γενικά του 
ενημερωτικού υλικού που αντιστοιχεί στα θέματα των 
συνεδριάσεων. 

• Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κ.λπ. 

• Τήρηση πρακτικών κατά τη διάρκεια των συνεδρι¬ 
άσεων. 

• Τήρηση αρχείου πρακτικών αποφάσεων του Κ. Σ. 

• Δακτυλογράφηση /αναπαραγωγή αποφάσεων του 
Κ. Σ. και αποστολή τους στην Υπηρεσία Τ. Α. της Πε¬ 
ριφέρειας. 

• Ενημέρωση των υπηρεσιών της Κοινότητας για τις 
συγκεκριμένες αποφάσεις του Κ. Σ. 

• Τήρηση αρχείου εκπροσώπων της Κοινότητας σε δι¬ 
άφορους τομείς και όργανα. Φροντίδα για την αποστο¬ 
λή στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς την Κοινότητα. 

Γ. Δημοσιότητα-Δημόσιες σχέσεις 

• Οργάνωση προετοιμασία και υποστήριξη ενημερω¬ 
τικών συνεδρίων, συνελεύσεων εορτών δεξιώσεων και 
γενικά εκδηλώσεων της Κοινότητας. 

• Παρακολούθηση δημοσιευμάτων του τύπου και στα 
Μέσα Μαζικής Επικοινωνίας. 

• Συνεργασία με τους δημοσιογράφους και τον το¬ 
πικό τύπο. 

• Δημοσίευση διακηρύξεων και ανακοινώσεων της 
Κοινότητας. 

• Συγκέντρωση ειδήσεων από το χώρο της Κοινό¬ 
τητας, επεξεργασία υλικού, σχεδιασμός, εισήγηση και 
εφαρμογή προγραμμάτων διανομής τους. 

Δ. Κοινωνική - Πολιτιστική Πολιτική 

• Συγκέντρωση και επεξεργασία στοιχείων της Κοι¬ 
νότητας σε ζητήματα κοινωνικής πολιτικής, πρόνοιας, 
υγείας, παιδείας επιμόρφωσης, πολιτισμού. 

• Συγκέντρωση και επεξεργασία στοιχείων της Κοι¬ 
νότητας στην υφιστάμενη κατάσταση ατόμων που 
ανήκουν σε διαφορετικές κοινωνικές ομάδες (νέοι, ηλι¬ 
κιωμένοι, γυναίκες κ.λπ.) και ιδίως ομάδων με κίνδυνο 
αποκλεισμού από την αγορά εργασίας. 

• Παρακολούθηση της ποιότητας των παρεχομένων 
υπηρεσιών Πρόνοιας, Υγείας, παιδείας, Πολιτισμού προς 
τους δημότες είτε μέσω των Νομικών Προσώπων της 
Κοινότητας είτε μέσω άλλων τοπικών φορέων. 

• Υποβολή προτάσεων σε εθνικά προγράμματα και 
προγράμματα της ΕΕ. Υλοποίηση, παρακολούθηση και 
αξιολόγηση της υλοποίησής τους. 

3.2 Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών / Διοικητική Υποστή¬ 
ριξη Νομικών Προσώπων. 


Α Γραμματειακή Υποστήριξη Υπηρεσιών 

• Τήρηση των διαδικασιών πρωτοκόλλησης των κάθε 
είδους εισερχόμενων στην Κοινότητα εγγράφων. 

• Τήρηση των διαδικασιών πρωτοκόλλησης των κάθε 
είδους εξερχόμενων από την Κοινότητα εγγράφων. Δι¬ 
εκπεραίωση / αποστολή των εγγράφων αυτών στους 
αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου της Κοινότητας. 

• Παροχή κάθε είδους δακτυλογράφησης και γραμ¬ 
ματειακής υποστήριξης προς τις διάφορες υπηρεσιακές 
μονάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρε¬ 
σιών της Κοινότητας (τηλεφωνικό κέντρο, τέλεξ, φαξ, 
ασφάλεια κτιρίων, καθαριότητα κτιρίων, γραφείων, λει¬ 
τουργία κυλικείων, φωτοαντιγραφήσεις, εξωτερικές και 
εσωτερικές εργασίες διακίνησης εγγράφων κ.λπ.). Για το 
σκοπό αυτό αξιοποιούνται κλητήρες, τηλεφωνητές, φύ¬ 
λακες, καθαρίστριες κ.λπ. στους οποίους κατανέμονται 
αρμοδιότητες για τα επί μέρους κτίρια εγκατάστασης 
των υπηρεσιών της Κοινότητας 

Β. Λειτουργία Διοικητικής Υποστήριξης Νομικών Προ¬ 
σώπων 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
κ.λπ.) που είναι αναγκαίες για τη λειτουργία των ΝΠΔΔ 
της Κοινότητας. Συνεργασία με τις διοικήσεις και τις 
υπηρεσίες των ΝΠΔΔ και το Οικονομικό Τμήμα για θέ¬ 
ματα οικονομικής διαχείρισης των ΝΠΔΔ. 

3.3 Δημοτική Κατάσταση - Διαχείριση Αγροτικών- Κτη¬ 
νοτροφιών Θεμάτων 

Α Δημοτική Κατάσταση 

• Σύνταξη, ενημέρωση και τήρηση των βιβλίων του 
δημοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου 
με τα σχετικά δικαιολογητικά και αρχείου αποφάσεων 
μεταβολών στα δημοτολόγια. 

•Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους 
δημότες διατάξεων του Δημοτικού / Κοινοτικού Κώδικα, 
του Κώδικα Ελληνικής Ιθαγένειας. 

Β Ληξιαρχείο 

• Τήρηση και συνεχείς ενημέρωση αρχείων στα οποία 
καταγράφονται τα ληξιαρχικά γεγονότα που συμβαί¬ 
νουν στην περιφέρεια της Κοινότητας (γεννήσεις, γάμοι, 
θάνατοι) καθώς και κάθε μεταγενέστερο γεγονός που 
συνδέεται με αυτά (π. χ. βαπτίσεις, διαζύγια, ονοματο¬ 
θεσία, μεταβολή θρησκεύματος κ.λπ.) σύμφωνα με τις 
ισχύουσες θεσμοθετημένες διαδικασίες. 

• Τήρηση αρχείων επίσημων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π. 
χ. ΕΣΥΕ) για τις γεννήσεις, γόμους, θανάτους που συ- 
νέβησαν στην περιφέρεια της Κοινότητας. 

• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν στοιχεία 
μητρώων / αρχείων που τηρούνται στα Τμήματα αυτά 

• Συνεργασία με τα Ληξιαρχεία άλλων ΟΤΑ σε περί- 

πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

Γ Μητρώα αρρένων - στρατολογία 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των απο¬ 
φάσεων των στρατιωτικών συμβουλίων. 

•Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση μητρώων διάφορων απογραφών 
στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσί¬ 
ας και εκτέλεση των καθηκόντων που ανατίθεται στην 
Κοινότητα από τον εκλογικό νόμο. 

• Τήρηση εκλογικών καταλόγων. 

• Μέριμνα για την τήρηση των θεσμοθετημένων δια¬ 
δικασιών για την διεξαγωγή των πολιτικών γάμων. 

Δ. Διαχείριση Αγροτικών και Κτηνοτροφικών Θεμάτων 

Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Δι¬ 
εύθυνσης Γεωργίας της Ν.Α. (ενημέρωση των αγροτών 
και κτηνοτροφών, διεκπεραίωση της αλληλογραφίας, 
συγκέντρωση των αιτήσεων και δηλώσεων κ.λπ.). 

3.4 Διαχείριση θεμάτων παιδείας / αθλητισμού/ χορή¬ 
γηση αδειών καταστημάτων. 

Α Διαχείριση θεμάτων Σχολικών Επιτροπών 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας Εκ¬ 
παίδευσης. 

• Συνεργασία για τη καταγραφή των στεγαστικών ανα¬ 
γκών των σχολείων, για απαλλοτριώσεις χώρων για ανέ¬ 
γερση νέων διδακτηρίων και τη διεκπεραίωση κτιριακών 
θεμάτων που έχουν σχέση με συντηρήσεις, ανεγέρσεις, 
προσθήκες αιθουσών, επεκτάσεις χώρων στα υπάρχοντα 
σχολεία, αγορές οικοπέδων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παρα¬ 
λαβή των χρημάτων. 

Β Αθλητισμός 

• Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

• Καταγραφή και αξιολόγηση των υπαρχόντων αθλη¬ 
τικών χώρων- εγκαταστάσεων μεριμνά για την καλή 
λειτουργία και τη βελτίωση της αθλητικής υποδομής 
(χώροι, γυμναστές, όργανα). 

• Οργάνωση λειτουργία προγραμμάτων Μαζικού 
Αθλητισμού. 

• Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

• Διοργάνωση αθλητικών συναντήσεων. 

Γ Χορήγηση Αδειών Καταστημάτων 

Διοικητική Υποστήριξη των κάτωθι αρμοδιοτήτων της 
Κοινότητας. 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινόχρηστων χώρων. 


• Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επι¬ 
χειρήσεων, που προβλέπονται από τους α.ν. 445/1937 
και 446/1937. 

• Χορήγηση των αδειών λειτουργίας μουσικής σε 
δημόσια κέντρα, που προβλέπονται από αστυνομικές 
διατάξεις και χορηγούνται σύμφωνα με την υπ’ αριθμ. 
Α5/3010/85 υγειονομική διάταξη. 

• Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του ν. 2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή 
οριστική ανάκληση άδειας ή σφράγιση σύμφωνα με τις 
ισχύουσες διατάξεις). 

• Τήρηση αρχείου των αδειών καταστημάτων υγειο¬ 
νομικού ενδιαφέροντος. 

3.5. Λειτουργίες Οικονομικών Υπηρεσιών 

Α. Προϋπολογισμοί- Απολογισμοί- Οικονομική παρα¬ 
κολούθηση 

• Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπολο¬ 
γισμών δαπανών λειτουργίας των υπηρεσιών της Κοι¬ 
νότητας και των αντίστοιχων προϋπολογισμών εσόδων 
της Κοινότητας. 

• Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετησίων οικονομικών απολογισμών της 
Κοινότητας σε συνεργασία με το Ταμείο. 

• Συνεργασία με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε Διοικητικής 
ενότητας και με τις αναθεωρήσεις του. 

• Σύνταξη και υποβολή στα πολιτικά όργανα, στο 
Συμβούλιο Συντονισμού Υπηρεσιών και στην Υπηρεσία 
Προγραμματισμού, περιοδικών οικονομικών απολογι¬ 
στικών στοιχείων σύμφωνα με το σύστημα οικονομικής 
πληροφόρησης που εφαρμόζει η Κοινότητα. 

Β. Διαχείριση Εσόδων 

• Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώσε¬ 
ων προς την Κοινότητα των φυσικών προσώπων ή των 
κάθε είδους επιχειρήσεων της περιοχής, για φόρους, 
εισφορές, τέλη, δικαιώματα που περιοδικά πρέπει να 
καταβάλλονται στην Κοινότητα με βάση τις ισχύουσες 
κάθε φορά διατάξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προη¬ 
γουμένων φόρων, εισφορών, τελών, δικαιωμάτων κ.λπ. 

• Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα της Κοινότητας. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία 
προσόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντίστοιχων οφειλομένων ποσών κατά κατηγορία προ¬ 
σόδου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλόμενων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντίστοιχων εισπράξεων. 

• Τήρηση των αντίστοιχων διαδικασιών και έκδοση 
βεβαιώσεων/ αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία νεκροταφείων, την ύδρευση 
κ.λπ. 

• Συγκρότηση φορολογικών επιτροπών 

Γ. Κοινοτική Περιουσία- Κληροδοτήματα 

• Τήρηση αρχείου της κοινοτικής ακίνητης περιου¬ 
σίας. 

• Μέριμνα για την αξιοποίηση/ εκμετάλλευση της 
κοινοτικής ακίνητης περιουσίας (μισθώσεις, κατάρτιση 
σχετικών συμβάσεων κ.λπ.). 

• Τήρηση αρχείου κληροδοτημάτων προς την Κοινό¬ 
τητα και μέριμνα για την αξιοποίησή τους. 

• Τήρηση των διαδικασιών που σχετίζονται με τις 
δωρεές προς την Κοινότητα. 

Δ. Διαχείριση Δαπανών- Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
της Κοινότητας στους αντίστοιχους δικαιούχους. 

•Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋ¬ 
πολογισμού της Κοινότητας και έκδοση χρηματικών 
ενταλμάτων πληρωμής. Αποστολή των ενταλμάτων στο 
Ταμείο για τη διενέργεια των πληρωμών. 

• Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει η Κοινότητα. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος της 
Κοινότητας. Παροχή κάθε είδους στοιχείων που ζητού¬ 
νται από Δημόσιες/ ελεγκτικές υπηρεσίες σύμφωνα με 
τις διαδικασίες που ισχύουν εκάστοτε. 

• Μέριμνα για τη σύνταξη τεχνικών προδιαγραφών 
για την προμήθεια μηχανημάτων, τεχνικού εξοπλισμού 
ή υλικών για τις ανάγκες της Κοινότητας, και συμμετοχή 
στις αντίστοιχες επιτροπές αξιολόγησης προσφορών 
και παραλαβής. 

• Διαχείριση διαδικασιών προμηθειών της Κοινότητας 
(σύσταση επιτροπών, διακηρύξεις, διαγωνισμοί, παρα¬ 
λαβή προσφορών, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων της Κοινότητας. 

• Φροντίδα για την αποθήκευση των παγίων ή ανα¬ 
λωσίμων υλικών και τήρηση διαδικασιών παράδοσης 
και παραλαβής. 

Ε. Θέματα Προσωπικού- Μισθοδοσίας 

• Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της Πολιτείας στα θέματα του προσωπικού, 
οποιοσδήποτε σχέσης εργασίας της Κοινότητας. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 


μετακίνηση, απόσπαση, μετάταξη κ.λπ. του προσωπικού 
της Κοινότητας με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, παρο¬ 
χής αδειών, αξιολόγησης και άσκησης πειθαρχικού δικαίου 
στο προσωπικό της Κοινότητας, με οποιαδήποτε σχέση ερ¬ 
γασίας, σύμφωνα με τις εκάστοτε ισχύουσες διατάξεις. 

• Τήρηση των μητρώων και φακέλων του προσωπικού 
της Κοινότητας, με οποιαδήποτε εργασιακή σχέση, με 
τη συγκέντρωση και καταγραφή κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κ.λπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον κα¬ 
θορισμό των κάθε φύσης αμοιβών και παροχών προς 
το προσωπικό οποιασδήποτε εργασιακής σχέσης της 
Κοινότητας. 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό της Κοινότητας που αφορούν την υπηρεσιακή 
του κατάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρε¬ 
σιών της Κοινότητας. Παρακολούθηση της κατανομής 
των θέσεων εργασίας στις επιμέρους υπηρεσίες της 
Κοινότητας. 

• Συγκέντρωση στοιχείων μεταβολών του προ¬ 
σωπικού ή αντίστοιχων καταβληθέντων παροχών ή 
καταλογισθέντων ποσών προς το προσωπικό της 
Κοινότητας, με οποιαδήποτε εργασιακή σχέση, που 
αντιστοιχούν και έχουν επίδραση στην καταβολή των 
αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό της Κοινότητας. 

• Έλεγχος των προηγουμένων καταστάσεων και 
έγκαιρη διαβίβαση ενός αντίγραφου στο Ταμείο για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό της Κοινότητας και έκδοση των αντίστοιχων 
βεβαιώσεων αποδοχών. 

ΣΤ. Ταμιακή Υπηρεσία 

• Διαμόρφωση και παρακολούθηση των ταμειακών 
προγραμμάτων της Κοινότητας με τη συνεχή παρα¬ 
κολούθηση των υποχρεώσεων και των αναμενόμενων 
εισπράξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίζει ο νόμος ότι πρέπει να προσκομίζουν 
οι δικαιούχοι (π. χ. φορολογική ενημερότητα στην πε¬ 
ρίπτωση Εταιρειών). 

• Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

• Μέριμνα για την απόδοση των κάθε φύσης κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

• Διενέργεια εισπράξεων αντίστοιχων οφειλών προς 
την Κοινότητα. Έκδοση αντίστοιχων γραμματίων ει- 

σπράξεως και σχετική ενημέρωση του περιοδικού αρ¬ 
χείου οφειλετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς την Κοινότητα και ενημέρω¬ 
ση του Λογιστηρίου για τις καθυστερούμενες οφειλές 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στη Κοινότητα 
ποσών κατά κατηγορία προσόδου. 

• Έκδοση και μέριμνα για την κοινοποίηση ατομικών 
ή ειδικών προσκλήσεων προς τους οφειλέτες της Κοι¬ 
νότητας. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται ποσά ανά κατηγορία 
προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος της Κοινότητας 
που αφορούν τα εισπρακτέα και τα πραγματοποιηθέ- 
ντα έσοδα της Κοινότητας σύμφωνα με τις ισχύουσες 
διαδικασίες. 

• Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Τήρηση φυσικού ταμείου στα γραφεία της Κοινότητας. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος της Κοινό¬ 
τητας. Παροχή κάθε είδους στοιχείων που ζητούνται 
από Δημόσιες/ Ελεγκτικές υπηρεσίες σύμφωνα με τις 
διαδικασίες που ισχύουν εκάστοτε. 

3.6 Λειτουργίες ειδικής υπηρεσίας 

•Έλεγχος της εφαρμογής των κανονιστικών αποφά¬ 
σεων που εκδίδει το Κοινοτικό Συμβούλιο. 

•Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέ¬ 
τευση, την ηχορύπανση και την προστασία του περι¬ 
βάλλοντος. 

•Έλεγχος της τήρησης των διατάξεων που αφορούν 
στην λειτουργία των πόσης φύσεως επιτηδευμάτων 
και επαγγελμάτων. 

• Έλεγχος της λειτουργίας των εμποροπανηγύρεων, 
των λαϊκών αγορών. 

• Έλεγχος της τήρησης των διατάξεων των σχετι¬ 
κών με τη χορήγηση αδειών ίδρυσης και λειτουργίας 
καταστημάτων. 

•Έλεγχος της τήρησης των διατάξεων των σχετικών 
με τις διαφημίσεις. 

• Παρακολούθηση και υποβοήθηση της κυκλοφορίας 
των τροχοφόρων στην περιφέρεια της Κοινότητας με 
την αποτροπή γεγονότων που εμποδίζουν την κανονική 
κίνησή τους (έλεγχος κυκλοφορίας, παρανόμου παρκα- 
ρίσματος κ.λπ.). 

• Μέριμνα για την κανονική χρήση των κοινοχρήστων 
χώρων στην περιφέρεια της Κοινότητας (πεζοδρόμια, 
πάρκα κ.λπ.). 

• Εντοπισμός και έλεγχος της αυθαίρετης δόμησης 
και τη σχετική ενημέρωση της Υπηρεσίας έκδοσης αδει¬ 
ών για την από κοινού νόμιμη δράση. 

• Λήψη μέτρων προσβασιμότητας και λοιπών διευ¬ 
κολύνσεων για τα άτομα με αναπηρίες στους χώρους 
λειτουργίας των υπηρεσιών της Κοινότητας. 


Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

4.1 Προγραμματισμός Τεχνικών Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας της Κοινότητας ως προς την εκτέλεση 
νέων έργων στην περιοχή της Κοινότητας την εκτέλεση 
εργασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της 
Τεχνικής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων 
που αναλαμβάνει η Κοινότητα και εργασιών των λοι¬ 
πών τομέων της Τεχνικής Υπηρεσίας και καθορισμός 
προϋποθέσεων υλοποίησης (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ.λπ.). 

• Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατι¬ 
στικών στοιχείων. 

• Προγραμματισμός προμηθειών της Κοινότητας και 
εισήγηση της σκοπιμότητάς τους σε συνεργασία με την 
Οικονομική Υπηρεσία. 

4.2 Μελέτες/ επιβλέψεις τεχνικών έργων 

• Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός της 
Κοινότητας (προμελέτες, προκαταρκτικές μελέτες, με¬ 
λέτες εφαρμογής). Κατάρτιση προδιαγραφών μελετών 
και τήρηση των διαδικασιών ανάθεσης συγκεκριμένων 
μελετών σε τρίτους (Σύνταξη διακηρύξεων, τευχών προ¬ 
διαγραφών, αξιολόγηση εκδηλώσεων ενδιαφέροντος, 
εισήγηση σχετικών αποφάσεων, σύνταξη συμβάσεων 
κ.λπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
μελετών από ποιοτικής και συμβατικής άποψης. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδι¬ 
αγραφών τεχνικών έργων σε τρίτους (δημοπρατήσεις, 
αξιολόγηση προσφορών, εισήγηση σχετικών αποφάσε¬ 
ων, σύνταξη συμβάσεων κ.λπ.). 

• Επίβλεψη εκτέλεσης σχετικών έργων που εκτελού- 
νται είτε με αυτεπιστασία είτε από τρίτους. Τήρηση των 
διαδικασιών παρακολούθησης και ελέγχου εκτέλεσης 
και παραλαβής τεχνικών έργων από ποιοτικής, ποσοτι¬ 
κής άποψης και συμβατικής άποψης. 

• Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση, εκτέλεση και παραλαβή μελετών και τεχνικών 
έργων. 

• Εκτέλεση κάθε φύσης σχεδιαστικών εργασιών για 
τις ανάγκες της Υπηρεσίας. 

4.3 Λειτουργίες ανάπτυξης και συντήρησης χώρων 
πρασίνου. 

• Μελέτη και εκτέλεση εργασιών ανάπτυξης και συ¬ 
ντήρησης χώρων πρασίνου. 

• Κατάρτιση και εφαρμογή βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος κ.λπ. 

• Κατάρτιση τεχνικών προδιαγραφών για προμήθεια 
εξοπλισμού, φυτών, λιπασμάτων κ.λπ. 

4.4 Προστασία Περιβάλλοντος 

• Συγκέντρωση στοιχείων σε θέματα περιβάλλοντος 
(π. χ. διαχείριση στερεών και υγρών αποβλήτων, πηγές 
ρύπανσης κλπ.). 

• Συνεργασίες με αντιστοίχου αντικειμένου Νομαρ¬ 
χιακές ή Κεντρικές Υπηρεσίες και φορείς για την από 
κοινού ρύθμιση περιβαλλοντικών θεμάτων. 

• Συνεργασία με την Υπηρεσία Προγραμματισμού για 
θέματα σχεδιασμού/ προγραμματισμού της δράσης της 
Κοινότητας σε ζητήματα προστασίας περιβάλλοντος. 

4.5 θέματα Δημόσιας Υγείας 

• Μελέτη και εφαρμογή προγραμμάτων βελτίωσης 
της δημόσιας Υγείας. 

• Μέριμνα και εφαρμογή- τήρηση των προβλεπόμενων 
υγειονομικών διατάξεων. 

• Ζητήματα σχολικής υγιεινής- σχολικά κυλικεία. 

• Αντιμετώπιση προβλημάτων ανθυγιεινών εστιών. 

• Εφαρμογή προγραμμάτων καταπολέμησης εντόμων 
και τρωκτικών. 

4.6 Διαχείριση απορριμμάτων 

• Εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια της Κοινότητας. 

• Εκτέλεση εργασιών αποκομιδής, μεταφοράς απορ¬ 
ριμμάτων. 

• Εκτέλεση προγραμμάτων ανακύκλωσης απορριμ¬ 
μάτων. 

• Λειτουργία Χώρου Υγειονομικής Ταφής Απορριμ¬ 
μάτων. 

4.7'Υδρευση- Αποχέτευση 

• Μέριμνα για τη συνεχή και την ομαλή υδροδότηση 
όλων των σημείων της κοινότητας. 

• Μέριμνα για την καλή συντήρηση και την γρήγορη 
επισκευή βλαβών στο κεντρικό δίκτυο καθώς επίσης και 
την επιμέλεια της τοποθέτησης υδρομέτρων. 

• Καταγραφή των ενδείξεων των υδροπαροχών. 

• Μέριμνα για την ασφάλεια, τον καθορισμό, την 
υγειονομική προστασία των υδατοδεξαμενών και την 
χλωρίωση αυτών. 

• Μέριμνα τήρησης και εφαρμογής του ειδικού κανο¬ 
νισμού λειτουργίας της υπηρεσίας ύδρευσης αποχέτευ¬ 
σης της Κοινότητας. 

• Έλεγχος της ρύπανσης των υδάτινων αποδεκτών 

• Επεξεργασία λυμάτων. 

4.8 Ηλεκτροφωτισμός σήμανσης οδών 

• Εκτέλεση εργασιών που αφορούν στην επέκταση, 
συντήρηση, επισκευή και βελτίωση του δικτύου ηλεκτρο- 
φωτισμού των οδών και γενικά κοινοχρήστων χώρων 
της Κοινότητας. 

4.9 Παιδικές Χαρές 

• Φύλαξη, καθαριότητα, μέριμνα για τη συντήρηση του 
εξοπλισμού των παιδικών χαρών της Κοινότητας. 

• Δημιουργία νέων παιδικών χαρών. 

4.10 Κοινοτικό Κοιμητήριο 

• Τήρηση των διαδικασιών λειτουργίας του Κοινοτικού 
Κοιμητηρίου σύμφωνα με τους ισχύοντες νόμους και 
τους ειδικότερους Κανονισμούς Λειτουργίας, διοίκησης 
και διαχείρισής τους. 

• Σχεδιασμός και εφαρμογή προγραμμάτων βελτίω¬ 
σης και ανανέωσης κοινών και οικογενειακών τάφων. 

• Μέριμνα για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους του κοιμητηρίου. 

• Μέριμνα για την συντήρηση- κατασκευή ταφών, τα 
κτίρια και γενικά στις εγκαταστάσεις. 

• Εκτέλεση εργασιών ταφής, εκταφής. 


ΚΕΦΑΛΑΙΟ Β 
ΟΡΓΑΝΙΚΕΣ ΘΕΣΕΙΣ 

Αρθρο 5 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταλη¬ 
κτικός). 

Τα προσόντα διορισμού του προσωπικού στις ορ¬ 
γανικές θέσεις περιγράφονται στο π.δ. 37 α/1987 και 
το π.δ. 22/1990 σε συνδυασμό με το π.δ. 50/2001 ΦΕΚ 
39/5.3.2001 όπως τροποποιήθηκε με το π.δ. 347/ΦΕΚ 
315/31.12.2003 και τις διατάξεις του ν. 3274/2004 ΦΕΚ 
195 Α/19.10.2004 

Οι θέσεις που προβλέπονται ανά κατηγορία και κλάδο 
είναι οι εξής: 

Α. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


ΚΛΑΔΟΣ 


ΘΕΣΕΙΣ 

ΤΕ22 

ΔΙΟΙΚΗΤΙΚΩΝ 

1 (μία) 


Β. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


ΚΛΑΔΟΣ 


ΘΕΣΕΙΣ 

ΔΕΙ 

ΔΙΟΙΚΗΤΙΚΩΝ 

2 (Δυο) 

ΔΕ29 

ΟΔΗΓΩΝ ΑΥΤΟΚΙΝΗΤΩΝ 

1 (Μια) 


Γ. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΚΛΑΔΟΣ 


ΘΕΣΕΙΣ 

ΥΕ16 

ΕΡΓΑΤΩΝ 

2 (Δύο) 


Αρθρο 6 

ΠΡΟΣΩΠΙΚΟ ΕΠΟΧΙΑΚΩΝ κ.λπ. ΑΝΑΓΚΩΝ 
ΜΕ ΣΧΕΣΗ ΕΡΓΑΣΙΑΣ Ι.Δ. ΟΡΙΣΜΕΝΟΥ ΧΡΟΝΟΥ 


Συνιστώνται τέσσερις (4) θέσεις με σχέση εργασίας ιδι¬ 
ωτικού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (ν. 2503/1997, άρθρο 18 παρ. 12). 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν στο προσωπικό αυτό. 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

Η ισχύς του παρόντος Οργανισμού αρχίζει από τη 
δημοσίευση του στην εφημερίδα της Κυβέρνησης. 

Άρθρο 8 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικ.Έτους 2007 
υπάρχει γραμμένη πίστωση 40.000 ευρώ και στο Κ.Α. 
10.6011 των ΟΙΚΟΝΟΜΙΚΩΝ-ΔΙΟΙΚΗΤΙΚΩΝ ΥΠΗΡΕΣΙΩΝ 
για την κάλυψη των δαπανών των προβλεπόμενων θέ¬ 
σεων από τον Ο.Ε.Υ. της Κοινότητας. 

Η μελλοντική επιβάρυνση του προϋπολογισμού της 
Κοινότητας από την απόφαση αυτή δεν είναι δυνατό 
να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Αυγούστου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

Κ. ΜΕΓΑΣ 

Αριθμ. 14775 (2) 

Αύξηση ανωτάτου ορίου επιτρεπόμενων κατ’ έτος, ημε¬ 
ρών μετακίνησης εκτός έδρας με δικαίωμα αποζημίω¬ 
σης υπαλλήλων που υπηρετούν στη Ν.Α. Αχα'ΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/30.5.1997)» 
Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις. 

2. Τις διατάξεις του ν. 2685/1999 (ΦΕΚ 35/18.2.1999) 
«κάλυψη δαπανών μετακινούμενων υπαλλήλων εντός 
και εκτός επικράτειας κ.α.» 

3. Τις διατάξεις του άρθρου 25 παρ.6 του ν. 2738/1999 
(ΦΕΚ 180/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις. 


1. Δ/νση Τεχνικών Υπηρεσιών: 


Ειδικότητα 

Ανώτατο 

όριο 

Αριθμ. 

Υπαλλήλων 

Πέραν του ανω¬ 
τάτου ορίου 

Σύνολο 

Απαιτούμενη 

Δαπάνη 

Κ.Α.Ε. 

ΤΕ Ηλεκτρολογίας 

120 

1 

80 

200 


0711 

ΔΕ Οδηγών Ρ/Μ 

120 

1 

80 

200 

ΔΕ Χειριστών Χωματουργικών Μηχανημάτων 

120 

2 

80 

200 

ΔΕ Οδηγών Αυτοκινήτων 

120 

2 

80 

200 


2. Δ/νση Πολιτικής Προστασίας: 


Ειδικότητα 

Ανώτατο 

όριο 

Αριθμ. 

Υπαλλήλων 

Πέραν του ανω¬ 
τάτου ορίου 

Σύνολο 

Απαιτούμενη 

Δαπάνη 

Κ.Α.Ε. 

ΓΕΩΛΟΓΩΝ 

120 

1 

60 

180 


0711 

ΔΙΟΙΚΗΤΙΚΟΥ - ΛΟΓΙΣΤΙΚΟΥ 

120 

1 

60 

180 


4. Την υπ’ αριθμ. 3732/4.5.2007 απόφασή μας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλ¬ 
λήλων που υπηρετούν στη Ν. Α. Αχάίας. 

5. Την υπ’ αριθμ. 7419/5.6.2006 απόφασή μας, περίληψη 
της οποίας δημοσιεύθηκε στο ΦΕΚ 861/10.7.2006, περί 
ορισμού εισηγήτριας Υπηρεσίας για θέματα που μετα¬ 
βιβάστηκαν στην Περιφέρεια με το ν. 2738/1999 

6. Το υπ’ αριθμ. οικ. 9774/10.8.2007 έγγραφο της Νο¬ 
μαρχιακής Αυτοδιοίκησης Αχάίας, για μετακίνηση εκτός 
έδρας των υπαλλήλων που υπηρετούντων στη Δ/νση 
Τεχνικών υπηρεσιών και την Πολιτική Προστασία. 

7. Το γεγονός ότι το ύψος της προκαλούμενης από 
την απόφαση αυτή δαπάνης καλύπτεται στο ποσό των 
703.650,00 Ευρώ που έχει εγγράφει στον Κ.Α.Ε 0711 (Ν.Α. 
Αχάίας), αποφασίζουμε: 

Αυξάνουμε το ανώτατο όριο των ημερών μετακίνησης 
εκτός έδρας του προσωπικού των παρακάτω Δ/νσεων 
της ΝΑ Αχάίας όπως κατωτέρω: 


• Από την έκδοση της απόφασής μας αυτής δεν προ- 
καλείται επί πλέον δαπάνη πέραν αυτής η οποία έχει 
εγγράφει στον ΚΑΕ 0711 του προϋπολογισμού της Ν.Α. 
Αχάίας συνολικού ύψους 703.650,00 Ευρώ, τον οποίο 
και βαρύνει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 22 Αυγούστου 2007 

Ο Γενικός Γραμματέας Περιφέρειας 
ΣΠΥΡΟΣ ΣΠΥΡΙΔΩΝ 

